**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 29.05.2024, ora 08.00 – 30.05.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 30.05.2024, ora 07.00**

**RÂURI**

**I.N.H.G.A. a emis o Atenţionare Hidrologică, cod galben, valabilă în intervalul 29.05.2023 ora 11:00 – 30.05.2023 ora 24:00, vizând Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Mureş, Olt, Prahova, Călmăţui, Siret, Prut şi râurile din Dobrogea, cu posibile depăşiri ale COTELOR DE ATENŢIE, astfel:**

**COD GALBEN:**

**În intervalul 29.05.2024 ora 11:00 – 30.05.2024 ora 24:00 pe râurile din bazinele hidrografice: Mureş – afluenții aferenți sectorului aval confluență cu râul Târnava – amonte S.H. Brănişca (judeţele: Alba, Sibiu şi Hunedoara), Olt – afluenții aferenți sectorului aval confluență cu râul Şercaia – amonte confluență cu râul Lotru (judeţele: Braşov, Sibiu şi Vâlcea), Prahova – bazin superior şi afluenţi bazin mijlociu şi inferior (judeţele: Prahova şi Ialomița), Călmăţui (judeţele: Buzău şi Brăila), Buzău – bazin amonte S.H. Nehoiu şi afluenții aferenți sectorului aval S.H. Nehoiu (judeţele: Braşov, Covasna, Prahova, Buzău şi Brăila), Râmnicu Sărat – bazin superior şi afluenţi bazin mijlociu şi inferior (judeţele: Buzău şi Vrancea), Putna – bazin superior şi afluenţi bazin mijlociu şi inferior (judeţul Vrancea), Trotuş – bazin superior şi afluenţi bazin mijlociu şi inferior (judeţele: Harghita, Bacău, Neamţ, Covasna şi Vrancea), Bistriţa – bazin superior şi afluenţi bazin mijlociu şi inferior (judeţele: Suceava, Harghita, Neamţ şi Bacău), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Suceava – bazin superior şi afluenţi bazin mijlociu şi inferior (judeţul Suceava), Bârlad – bazin amonte S.H. Negreşti şi afluenţii aferenţi sectorului aval S.H. Negreşti (judeţele: Neamţ, Iaşi, Vaslui, Bacău, Galați şi Vrancea), Jijia – bazin amonte S.H. Dângeni şi afluenţii aferenţi sectorului aval S.H. Dângeni (judeţele: Botoşani şi Iaşi), Prut – afluenţii aferenţi sectorului amonte confluenţă cu râul Jijia (judeţele: Botoşani şi Iaşi) şi râurile din Dobrogea (judeţele: Constanța şi Tulcea).**

**Se menționează că fenomenele hidrologice periculoase se pot produce cu probabilitate şi intensitate mai mare pe unele râuri din judeţele: Suceava, Neamț, Iaşi, Sibiu şi Hunedoara.**

**Acest mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:***

**- *Alba, Bacău, Botoşani, Braşov, Brăila, Buzău, Constanţa, Covasna, Galaţi, Harghita, Hunedoara, Ialomiţa, Iaşi, Neamţ, Prahova, Sibiu, Suceava, Tulcea, Vaslui, Vâlcea şi Vrancea (21 prefecturi)– Atenţionare Hidrologică, cod Galben.***

**Debitele au fost în general în creştere datorită precipitațiilor căzute în interval şi propagării, exceptând râul Tur și cursurile inferioare ale Someșului, Crasnei, Barcăului, Crișurilor, Begăi și Timișului, unde au fost relativ staționare.**

**Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crasna, Barcău, Târnave, Bega Veche, Moravița, Caraș, Cerna, Vedea, Siret (exceptând cursurile superioare ale Buzăului, Trotușului și Bistriței), Prut, cursul superior al Mureșului, pe cursul inferior al Ialomiței, pe unii afluenți din bazinele hidrografice ale Oltului, Argeșului și din bazinul inferior al Jiului.**

**În interval a fost emisă o ATENȚIONARE HIDROLOGICĂ pentru fenomene imediate.**

**Este în vigoare ATENȚIONAREA HIDROLOGICĂ nr.41 din 29.05.2024, începând cu ora 11.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general în creștere.**

**Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE, pe unele râuri mici din zonele de deal și munte.**

**Se menține în vigoare ATENȚIONAREA HIDROLOGICĂ nr.41 din 29.05.2024, până la ora 24:00.**

**DUNĂRE**

**Debitul la intrarea în ţară (secţiunea Baziaş) în intervalul 29.05.2024 – 30.05.2024 a fost staţionar, având valoarea de 5300 m3/s, sub media multianuală a lunii mai (7950 m3/s).**

**În aval de Porţile de Fier debitele au fost în creștere pe sectoarele Gruia – Zimnicea și Cernavodă - Tulcea și în scădere pe sectorul Giurgiu – Călărași.**

**Debitul la intrarea în ţară (secţiunea Baziaş) va fi în scădere (5200 m3/s).**

**În aval de Porţile de Fier, debitele vor fi în scădere pe sectoarele Gruia - Calafat și Călărași – Cernavodă, în creștere pe sectoarele Bechet – Oltenița și Brăila – Tulcea și staționare pe sectorul Hârșova – Vadu Oii.**

**2. Situația meteorologică în intervalul 29.05.2024, ora 09.00 – 30.05.2024 ora 06.00**

**Administraţia Naţională de Meteorologie (A.N.M.) a emis în data de 29.05.2024, la ora 10:00, ATENŢIONAREA Meteorologică nr. 47, vizând instabilitate atmosferică, conform căreia:**

**MESAJ 1 – INFORMARE METEOROLOGICĂ: în intervalul 29 mai, ora 10 – 30 mai, ora 20, vizând instabilitate atmosferică, va ploua în cea mai mare parte a țării. Vor fi mai ales averse, însoțite de descărcări electrice și pe alocuri de intensificări de scurtă durată ale vântului și grindină. În intervale scurte de timp sau prin acumulare se vor înregistra cantități de apă de 15...25 l/mp și pe alocuri de peste 40 l/mp.**

**MESAJ 2 - COD GALBEN - ATENTIONARE METEOROLOGICĂ: în intervalul 29 mai, ora 10 – 29 mai, ora 23, vizând instabilitate atmosferică temporar accentuată, cantități de apă însemnate, în Moldova, în cea mai mare parte a Transilvaniei, nordul Munteniei și al Olteniei vor fi perioade cu averse și cu caracter torențial, descărcări electrice și izolat vijelii și grindină. În intervale scurte de timp sau prin acumulare, cantitățile de apă vor fi de 25...30 l/mp și pe alocuri de peste 40...50 l/mp.**

**Această Atenţionare Meteorologică, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:**

***Către PREFECTURILE JUDEŢELOR: Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi) (Informare) - MESAJ 1.***

***Către PREFECTURILE JUDEŢELOR: Alba, Argeş, Bacău, Bistriţa-Năsăud, Botoşani, Braşov, Brăila, Buzău, Caraş-Severin, Cluj, Covasna, Dâmboviţa, Galaţi, Gorj, Harghita, Hunedoara, Iaşi, Mureş, Neamţ, Prahova, Sibiu, Suceava, Vaslui, Vâlcea şi Vrancea (25 prefecturi) –COD GALBEN – ATENŢIONARE- MESAJ 2.***

**ÎN ŢARĂ**

**Vremea a fost în general instabilă. În nord-estul, centrul și parțial în sudul țării nebulozitatea a fost prezentă în cea mai mare parte a intervalului, iar în rest cerul a fost variabil, cu înnorări temporar accentuate îndeosebi în a doua parte a zilei și în prima parte a nopții. În Moldova, Transilvania și în zona de munte și pe arii relativ extinse în celelalte regiuni au fost averse ce au avut și caracter torențial, astfel în intervale scurte de timp sau prin acumulare cantitățile de apă au fost în general de 15...20 l/mp și izolat de peste 30...35 l/mp, iar pe alocuri s-au semnalat descărcări electrice. Au fost confirmate căderi de grindină pe raza județului Vaslui. Vântul a suflat slab și moderat, cu unele intensificări în zona montană înaltă și în timpul averselor. Valorile termice s-au menținut sub normele climatologice ale perioadei în estul, sudul și parțial în centrul țării și ușor peste acestea în rest; temperaturile maxime au fost cuprinse între 14 grade la Târnăveni și 29 de grade la Satu Mare. La ora 06 valorile termice erau cuprinse între 9 grade la Toplița și 18 grade la Sulina și Gura Portiței. Izolat a fost ceață, dimineața în est și sud-est, iar spre sfârșitul nopții, local în Transilvania și Moldova și izolat în Oltenia și Muntenia.**

***Observaţie: de ieri de la ora 06 au fost în vigoare 30 de mesaje pentru fenomene meteorologice periculoase imediate: 1 avertizare cod portocaliu emisă de către SRPV Bacău și 29 de atenționări cod galben (12 emise de către SRPV Timișoara, 6 de către SRPV Constanța, 6 emise de către CNPM pentru Muntenia, 2 de către SRPV Craiova, 2 de către SRPV Cluj Napoca și 1 de către SRPV Bacău).***

**LA BUCUREŞTI**

**Vremea a fost în general instabilă, iar valorile termice s-au situat ușor sub normalul climatologic al acestei date.**

**Dimineața nebulozitatea a persistat, iar în unele cartiere a plouat slab, apoi cerul a devenit variabil, însă în orele dupăamiezii, înnorările s-au accentuat și au fost averse moderate cantitativ (14 l/mp la Afumați și 10 l/mp la stația meteorologică Băneasa) și descărcări electrice. Vântul a suflat slab până la moderat. Temperatura maximă a fost de 23 de grade la Afumați și Băneasa și de 24 de grade la Filaret, iar la ora 06 se înregistrau 11 grade la stația meteorologică Băneasa, 13 grade la Afumați și 14 grade la Filaret. Spre sfârșitul nopții în zona periurbană din estul municipiului s-a format ceață.**

**3. Prognoza meteorologică în intervalul 30.05.2024, ora 09.00 – 31.05.2024, ora 09.00**

**ÎN ŢARĂ**

**Vremea va fi în general instabilă. Cerul va avea înnorări temporar accentuate și mai ales pe parcursul zilei vor fi averse și descărcări electrice în zonele de munte, în Maramureș, Transilvania, local în Crișana, Muntenia, Moldova și Dobrogea și pe arii mai restrânse în celelalte regiuni. În intervale scurte de timp sau prin acumulare se vor înregistra cantități de apă în general de 15...20 l/mp, iar îndeosebi la munte, în Transilvania și în zona subcarpatică a Moldovei, Olteniei și Munteniei izolat peste 40 l/mp. Probabilitatea pentru căderi de grindină va fi mai ridicată în centru și sudul teritoriului. Vântul va sufla slab și moderat, izolat cu intensificări, în special în timpul ploilor. Temperaturile maxime se vor situa sub mediile multianuale specifice acestei date în centrul și nordul țării, iar în rest apropiate de acestea și vor fi cuprinde în general între 18 și 27 de grade, iar cele minime între 8 și 18 grade. Dimineața și noaptea, pe arii restrânse se va forma ceață.**

**LA BUCUREŞTI**

**Vremea se va încălzi ușor față de zilele precedente, astfel valorile termice se vor situa în jurul mediilor multianuale.**

**Cerul va avea înnorări, temporar mai accentuate după-amiaza și seara, când vor fi posibile ploi de scurtă durată și descărcări electrice. Vântul va sufla slab și moderat. Temperatura maximă va fi de 25...26 de grade, iar cea minimă de 12...15 grade. Dimineața vor fi condiții de ceață.**

1. ***CALITATEA APELOR*** 
   1. **Pe fluviul Dunărea**

**Nu au fost evenimente deosebite**

* 1. **Pe râurile interioare**

***ABA Mureş, Administrația Națională Apele Române* revine cu informaţii suplimentare referitoare la poluarea accidentală din data de 27.05.2024, ora 12:00, a fost semnalată o poluare accidentală a apei râului Galda - afluent de dreapta al râului Mureș (apă de culoare albicioasă), în zona localității Sântimbru, județul Alba, pod DJ 170. Personalul de specialitate din cadrul S.G.A. Alba s-a deplasat pe teren pentru investigații. *Nu au fost identificate elemente specifice unei poluări accidentale*.**

***ABA Someş-Tisa, Administrația Națională Apele Române* - S.G.A. Maramureş revine cu informaţii suplimentare referitoare la poluarea accidentală din data de 22.05.2024, manifestată în intervalul orar 18:45-21:20, s-a produs o poluare cu ape uzate menajere neepurate, cu suspensii şi pH modificat, a râului Săsar pe sectorul dintre Podul Viilor şi Podul Culturii din municipiul Baia Mare, pe circa 300m. *Fenomenul a fost local, nu a fost semnalată mortalitate piscicolă, fiind de scurtă durată.* Responsabil de producerea fenomenului este S.C. Vital S.A. din Strada Gh. Şincai 21. Cauza producerii poluării este în curs de investigare.**

* 1. **Pe Marea Neagră**

**Nu au fost evenimente deosebite**

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 28.05.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la nici o staţie de monitoring a calităţii aerului.**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

**Garda Forestieră Ploiesti informează despre producerea în data de 25.05.2024, ora 11.30, unui incendiu care a afectat 5,5 ha litieră, foioase in zona de deal, pe raza OS privat Stejarii Muscelului, comuna Calinesti, județul Arges. Incendiul a fost stins în aceeasi zi, in data de 25.05.2024, la ora 21.00, prin intervenţia a 2 silvicultori, pompieri, serviciu protectie civila si a 5 cetateni, cu mijloace de interventie specifice, lopeti, maturoaie, batatoare. Cauza producerii: curatarea vegetatiei pe teren limitrof.**

***ABA Mureş* revine cu informații despre sesizarea din data de 18.04.2024, ora 22:45, privind pătrunderea unui debit mare de apă dulce din râul Corund, în minele vechi din localitatea Praid, județul Harghita:**

**În data de 29.05.2024, s-au finalizat lucrările. S-a lucrat la:**

**- decopertarea stratului vegetal din albia majoră a pârâului pe zona pusă la uscat (Salrom).**

**- înălțarea malului drept al canalului executat în albia veche (SGA Mureş si Salrom).**

**- întărirea digului mal drept, amonte de by-pass (SGA Mureş si Salrom).**

**În zona Praid a plouat ușor, ploaia îngreunând lucrările. Debitele pr. Corund nu au crescut considerabil.**

**3. În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.05.2024 – 29.05.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

**4. În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

**- Se menţine situaţia de restricţii în alimentarea cu apă pentru piscicultură la folosinţa:**

**- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.**

**Judeţul Iaşi:**

**- Se mentine situatia de restrictii in alimentarea cu apa pentru piscicultura la folosintele:**

**\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.**

**\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.**

**\* SC MIHPES SRL Iasi prin reducerea debitelor la sursa r. Valea Oii – ac. Sarca corespunzator treptei III de aplicare a restrictiilor.**

**\* Se mentine situația de restricții în alimentarea cu apă la folosința:**

**\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – ac.Pârcovaci corespunzator treptei III de aplicare a restricțiilor.**

**Judeţul Vaslui:**

**- Se mentin prevederile „Planului de restrictii si folosire a apei in perioade deficitare”, astfel:**

**\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.**

**A.B.A. Argeş-Vedea: Judeţul Braşov:**

**S.G.A. Braşov informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.**

**Nu s-au impus restricţii de alimentare cu apă la populaţie.**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**Notă: ABA Argeş-Vedea, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.**

**Având în vedere că aceste lucrari se apropie de finalizare și pentru verificarea funcționalității echipamentelor hidromecanice, în data de 30 mai 2024 se vor realiza manevre cu vanele segment 1 și 2 aferente golirii de fund, manevre specifice Regulamentului de exploatare.**

**Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.**

**DIRECȚIA COMUNICARE**